Dragi Romano!

Nastavljamo s našom nastavom na daljinu.

Mislim da sam u prošlom listiću zaboravila napisati e-mail adresu na koju mi trebaš poslati rješenja pa ti sad šaljem.

**Odgovore na pitanja poslat ćeš mi na provjeru e-mailom u utorak popodne (24. ožujka).**

vlatka.biscan@gmail.com

Na str. 100. u čitanci *Snaga riječi 8* pročitat ćeš tekst *Judita* Mire Gavrana.

Prije čitanja teksta, radi boljega razumijevanja, prepiši u bilježnice osnovne informacije o tekstu.

Miro Gavran, *Judita*

Judita – lik iz Staroga zavjeta

– priča o Juditi potaknula je Marka Marulića (oca hrvatske književnosti) da napiše prvo književno djelo na hrvatskom jeziku – epski spjev *Judita* (dovršen 22. ožujka 1501. – taj je datum Hrvatski sabor proglasio Danom hrvatske knjige)

– Miro Gavran također obrađuje priču o Juditi

– tema ulomka: gradske starješine nagovaraju Juditu da spasi svoj grad

**ZADATCI**

**A. Pročitaj tekst *Judita* u čitanci.**

**B. Punim rečenicama odgovori na postavljena pitanja.**

1. Koliko su dana građani proveli pod asirskom opsadom?

2. Koja je nevolja pogodila Betuliju za vrijeme opsade?

3. Kako su se stanovnici grada ponašali tijekom te nevolje?

4. Što iz Joakimovih riječi saznajemo o tome što o Juditi misle građani Betulije?

5. **Prepiši** iz teksta rečenice koje govore kakav je vojskovođa Holoferno.

6. Što su glavar Ozija i veliki svećenik Joakim tražili da Judita učini?

7. Pristaje li Judita na njihov prijedlog?

8. Od koga Judita očekuje hrabrost i snagu u junačkom djelu?